
Academicianul Răzvan Theodorescu, scriitorul Dinu Săraru şi prof. univ. Florentin Smarandache, oaspeţi 
de onoare la sărbătorirea a 623 de ani atestarea documetară a Râmnicului 




prima atestare documetară a Râmnicului, vineri, la primăria municipiului a avut loc o şedinţa solemnă a 
Consiliului Local Municipal care s-a desfăşurat cu tema 20 mai - sărbătoarea de suflet a râmnicenilor", 
ocazie cu care au prezentat alocuţiuni cetăţenii de onoare ai Râmnicului, acad. Răzvan Theodorescu „Un 
simbol al sud-estului european - Sfânta Mănăstire Cozia", scriitorul Dinu Săraru care a vorbit despre 
„Râmnicul meu", precum şi prof. univ. Florentin Smarandache cu ale sale „Amintiri despre Râmnic", 
împreună cu vizionarea filmului documentar „Suvenir citadin". 

în cuvântul său, academicianul Răzvan Theodorescu a vorbit despre mănăstirea Cozia- emblemă a 
României, reprezentând alături de Bucovina „un spaţiu cu totul special. în tinereţe, un articol al meu 
despre un mănăstirea Cozia m-a propulsat pe piaţa internaţională a cercetării. Cozia este o emblemă din 
mai multe puncte de vedere, iar Vâlcea devine şi ea o emblemă a comunităţii, prin bisericile sale. Cozia 
înseamnă un document politic, prin Cozia şi prin alte două documente în latină, aflăm că Mircea cel 
Bătrân, marele statornicitor de viaţă românească şi-a extins dominaţia până la Marea cea Mare. Cozia 
înseamnă o dovadă extrem de subtilă a latinităţii noastre medievală. Dar nu numai Cozia este un simbol 
al Vâlcii,. Mai este vorba şi despre Bistriţa Craioveştilor, unde a fost adusă la finele secolului 15 aceea 
podoabă de evlavie, de pioşenie, care sunt osemintele Sfântului Grigorie Decapolitul. Imediat, Bistriţa a 
devenit pentru un loc de pelerinaj şi faptul că spiritul Bizanţului trăia la Bistriţa, nu-l mai putem vedea 
acum decât prin frescele admirabil restaurate de pictorii noştri. Orice european care vrea să înţeleagă 
Bizanţul, trebuie să treacă pe la bolniţa de la Bistriţa. Un al treilea moment vâlcean şi naţional, Cozia 
este o emblemă vâlceană a României, ca şi Bistriţa şi Flurezul este, de care eu sunt îndrăgostit. Flurezul 
este un loc binecuvântat al Europei, nu al Râmâniei şi a Vâlcii. Trebuie să fiţi mândri de aceste 
monumente, pentru că prin bisericile acestea şi prin cărţile tipărite aici, sunteţi o chintesenţă de spirit 
românească, chiar dacă tot mai puţini oameni se apleacă spre trecut, tradiţie şi mai mult către 
telenovele naţionale şi străine", a declarat cetăţeanul de onoare al Râmnicului, academicianul Răzvan 
Theodorescu 

La rândul său, scriitorul Dinu Săraru care a ţinut să vorbească despre faptul că este foarte bucuros de 
invitaţia primită de a fi alături de râmniceni la sărbătorirea oraşului unde a văzut lunima vieţii. „Mă 



bucur să spun că Râmnicul a devenit un adevărat centru universitar, un laborator contemporan de 
cultură şi ştiinţă. Nu vom putea face abstracţie de această şansă pe care o are Râmnicul de centru 
universitar, care este obligat să-şi îmbunătăţească dimensiunile culturale. Profit de această ocazie, şi 
trebuie să redescoperim Râmnicul, printr-un perimetru artistic destinat unei Rotode, în centrul 
oraşului sau în Parcul Zăvoi a personalităţilor de aici care au dat continuă să dea identitate acestui 
oraş, unul din primele oraşe ecumenice. Am să vă evoc aici o parte din numele unor personalităţi care 
au făcut cunoscut Râmnicul şi mă gândesc aici la Antim Ivireanul, Dionisie de la Pietrari, Anton Pann, 
Gib Mihăescu, Radu Gib, la istoricul Aurelian Sacerdoţeanu, la sociologul Drăghicescu, I.G. Duca, 
Gheorghe şi Ion Dumitrescu, dr.. Olănescu, avocatul Ştefănescu, fondatorul Dreptului Internaţional, 
dar şi a Piei Pleşoianu, măritată cu Ion I. C. Brătianu, întemeietoarea familiei Brătienilor", a precizat 
scriitorul Dinu Săraruîn cuvântul său. 

Stelian Mateescu 

Cuvinte cheie: Valcea, primărie, cetatean de onoare 



